

Osnovna škola Hrvatski Leskovac

Ulica Pilinka 2

10 251 Hrvatski Leskovac

ured@os-hrvatski-leskovac.skole.hr

www.os-hrvatski-leskovac.skole.hr

KLASA: 003-07-01/21-14/1

UR.BROJ: 251-724-01-21-1

Temeljem čl. 24 stavka 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/2013), ravnateljica Dubravka Ljubičić podnosi:

Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika za prvo polugodište školske godine 2021./2022.

 - školska je ustanova dužna osigurati zaštitu prava propisanih Ustavom Republike Hrvatske, konvencijama, zakonima, provedbenim propisima

 - provedbu programa kojim se promiče zaštita njihovih prava, sigurnost i zdravlje

 1. **Program fizičke sigurnosti u školi**

U Osnovnoj školi Hrvatski Leskovac u sklopu vođenja poslova zaštite na radu poduzete su sve preventivne mjere za siguran boravak u prostorima škole. Nakon otvorenja škole učinjena je Procjena rizika u školi kao i sve obveze poslodavca iz područja zaštite na radu (uključujući i zaštitu od požara) u kojoj je vanjski stručnjak (tvrtka ZIRS) izradio izvještaj za cjelokupni prostor i sva radna mjesta u školi.

Izrađen je Plan evakuacije i spašavanja u slučaju požara, potresa, eksplozivnih sredstava ili drugih opasnosti. Vježba evakuacije provedena je 1. 12. 2021. (sa svim prisutnim učenicima i djelatnicima).

U skladu sa Planom evakuacije u školi su postavljene oznake za puteve evakuacije kao i znakovi za uzbunjivanje te važni telefonski brojevi u slučaju opasnosti.

Svi djelatnici škole položili su ispit za rad na siguran način i zaštitu od požara, a svaki novi djelatnik osposobljava se za rad u skladu s propisima zaštite na radu u najkraćem mogućem roku, a najduže do šezdesetog dana od početka radnog odnosa.

Osposobljavanje izvodi stručnjak za zaštitu na radu.

U skladu sa zakonskim obvezama u školi se provodi redovita kontrola uređaja, strojeva, električnih instalacija, vatrogasnih aparata i gromobrana, hidranta, kotlovnica i grijanja, rasvjete, vatrogasnih uređaja i sl.. Servis vatrogasnih aparata proveden je 30. studenog 2021..

U vezi provedbe obveze iz čl. 6. Uredbe o jedinstvenim znakovima za uzbunjivanje, (NN 69/16) a koje se odnose na postavljanje i isticanje jedinstvenih plakata sa znakovima za uzbunjivanje unutar prostorija školske ustanove, nakon vizualnog pregleda prostorija, isti su postavljeni u odgovarajućem broju.

Za vrijeme boravka učenika u školi organizirano je dežurstvo učitelja. Dežurstvo je organizirano na svakom katu škole.

Također, tehničko osoblje dežura u skladu sa svojim mogućnostima i ovlastima.

Škola kao javna ustanova podliježe svim propisima koji se odnose na zaštitu sigurnosti kretanja, ulaska odnosno izlaska. Škola raspolaže s video-nadzorom koji kontrolira okoliš škole kao i stepeništa i hodnike škole. Na istima se nalaze skice o izlazima u slučaju nužde, vatrogasni aparati, panik rasvjeta i dr.

Na 22. sjednici Školskoga odbora na prijedlog ravnateljice, a uz suglasnost članova Školskoga odbora, donesena je odluka o zatvaranju školskoga dvorišta za sav promet, osim za vozila djelatnika Škole i dostavu. Odluka je donesena radi povećanja fizičke sigurnosti učenika u prostoru školskoga dvorišta.

Učenici su u okviru svojih nastavnih predmeta upoznati s radom na siguran način (osobito u učionici fizike, kemije i biologije), a na prvim satovima razrednika svi su upoznati s mjerama sigurnosti kao i o uputama o kućnom redu.

S obzirom na aktualnost potresnih aktivnosti u RH (područje Zagreba) izrađen je Protokol o postupanju u slučaju potresa KL:003-07-01/21-03/1, UR.BROJ:251-724-01-21-1 ZA OŠ Hrvatski Leskovac.

**Provođenje preventivnih aktivnosti i programa**

Preventivni programi OŠ Hrvatski Leskovac planirani su Godišnjim planom i programom rada škole za školsku godinu 2021./2022. (KLASA: 602-02-01/21-01/3, URBROJ: 251-724-01-21-1), Školskim kurikulumom za školsku godinu 2021./2022. ( KLASA: 602-02-01/21-01/3, URBROJ: 251-724-01-21-2) te preventivnim programima rada razrednika. Tematski se mogu podijeliti u programe:

- zaštita zdravlja učenika,

- programi prevencije ovisnosti,

- programi prevencije nasilja.

Programi se provode u sklopu redovne nastave, kurikuluma međupredmetnih tema, sata razrednika, školskih ili razrednih projekata, predavanja i drugih aktivnosti koje organizira školska ustanova samostalno ili u suradnji s drugim institucijama (školska liječnica, Ministarstvo unutarnjih poslova, Gradski ured za obrazovanje, Ministarstvo znanosti i obrazovanja)

Zaštita zdravlja učenika provodi se na razini cijele ustanove. Organizirana je prehrana za sve učenike, a za one koji žele (za učenike produženoga boravka obavezno) organizira se i topli obrok. Za učenike iz socijalnog programa mliječnu užinu financira Grad Zagreb.

Škola je uključena u projekt „Shema školskog voća“ (svi učenici) te „Školsko mlijeko“ (svi učenici) putem kojih se potiče učenike na konzumiranje svježeg voća i svježeg mlijeka barem jednom tjedno.

Škola i nadalje provodi Provedbeni plan rada škole u uvjetima zaštite od zaraze virusom Covid-19.

Provedbeni plan temeljio se na dokumentima izdanim od HZJZ (*https://www.hzjz.hr/wp-content/uploads/2021/11/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022..pdf* ) te MZO-a (*https://mzo.gov.hr/vijesti/modeli-i-preporuke-za-rad-u-uvjetima-povezanima-s-bolesti-covid-19-u-pedagoskoj-skolskoj-godini-2021-2022/4511*).

Škola je (u sklopu preventivnih mjera u svrhu razvijanja pozitivnih oblika ponašanja i samopoštovanja) u prvom polugodištu školske godini 2021./2022. kroz programe Školskog kurikuluma provela sljedeće aktivnosti:

 „Mindfulness za djecu“ – nošenje sa stresom, učenje svjesnosti

 „Osjeti – izreci“ – kontroliranje emocija

 „Učimo se empatiji“ – učenje o važnosti empatije

„E-nasilje“ – osvješćivanje problema elektroničkog nasilja

Partnerstvo roditelja i škole (roditeljski sastanci svim razredima)

U suradnji sa Službom za školsku medicinu, Odjel Novi Zagreb Zapad provedeni su:

* sistematski pregled 8. razreda (14. prosinca 2021.)
	+ - suradnja prilikom određivanja samoizolacije učenika i razrednih odjela (uz suradnju s Nastavnim zavodom za javno zdravstvo Andrija Štampar tj. školskom liječnicom dr. Velimirom Madunić Zečić)

3. **Mjere zaštite prava učenika**

U svrhu zaštite prava učenika Škola postupa u skladu s Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te svako kršenje tih prava prijavi nadležnim tijelima u skladu s odredbama Kućnog reda Škole (čl. 55, čl. 66. – čl. 77.), Statuta OŠ Hrvatski Leskovac (čl. 98., čl. 100., čl. 119., čl. 127 i odredbama Pravilnika o kriterijima za izricanje pedagoških mjera (NN 94/2015, NN 3/2017).

4. **Selektivni programi prevencije**

Selektivni programi prevencije obuhvaćaju aktivnosti usmjerene na pojedince, skupine ili razrede sa značajnijim problemima u ponašanju.

Pojačane aktivnosti provodile su se u razredima u kojima je u međusobnim interakcijama dolazilo do fizičkog ili verbalnog nasilja ili međusobnog neuvažavanja.

Aktivnosti su bile usmjerene i prema roditeljima kroz individualne razgovore i roditeljske sastanke. U razrednim odjelima provodile su se radionice s ciljem senzibiliziranja razreda za potrebe pojedinca te učenja tolerancije i suživota u razredu i uvažavanju različitosti.

|  |  |  |  |
| --- | --- | --- | --- |
| **Ciljna grupa** | **Aktivnosti** | **Provoditelji** | **Vrijeme realizacije** |
| 6.b | Razredna pravila | pedagoginja | 6.9.2021. |
| 5.a | Razredna pravila | pedagoginja | 27.9.2021. |
| 7.b | E-nasilje | pedagoginja | 11.10.2021. |
| 8.b | Profesionalna orijentacija | pedagoginja | 26.10.2021. |
| 8.a | Profesionalna orijentacija | pedagoginja | 9.11.2021. |
| 8.a | Srednja škola – izbor zanimanja | pedagoginja | 23.11.2021. |
| 8.b | Srednja škola – izbor zanimanja | pedagoginja | 23.11.2021. |
| 6.b | Emocije i mindfulness | pedagoginja | 6.12.2021. |
| 6.b | E-nasilje | pedagoginja | 13.12.2021. |
| 4.b | Učimo se empatiji | pedagoginja | 16.12.2021. |
| Roditelji | roditeljski sastanak 1.-8. razreda: Partnerstvo roditelja i škole | pedagoginja | 8.9.-29.9.2021. |

 Ravnateljica: Dubravka Ljubičić

U Hrvatskom Leskovcu, 17. prosinca 2021.